Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Marta Álvarez Alonso andreak egindako galderaren erantzuna, Foru Diputazioak emana, COVID-19aren ondorioz zahar-etxeek dauzkaten aparteko gastuak konpentsatzeari buruzkoa. Galdera 2020ko urriaren 1eko 104. Nafarroako Parlamentuko Aldizkari Ofizialean argitaratu zen.

ERANTZUNA
Navarra Suma talde parlamentarioari atxikitako foru parlamentari Marta Álvarez Alonso andreak galdera egin du zahar-etxeetan Covid-19aren ondorioz dauzkaten aparteko gastuak konpentsatzeari buruz (10-20/PES-00219). Hona Nafarroako Gobernuko Eskubide Sozialetako kontseilariak informatzeko duena:
Departamentuak zenbat diru bideratuko du horretarako, jada bideratutakoaz gain (2,6 milioi eta 500.000 euro toki entitateen bidez)?
Eskubide Sozialetako Departamentuak zahar-etxeen aparteko gastuak konpentsatzeko jarriko duen diru kopurua, gaur gaurkoz,1.757.597 euro da (zenbateko hori handitu eginen da zahar-etxeek maiatzaren 31tik aurrera izandako aparteko gastuak aztertu eta gero):
• 1.161.625 euro aparteko gastuak konpentsatzeko (2020-03-01etik 2020-05-31ra arteko likidazioa). Laster eskatuko dira datuak ekainetik irailera bitarteko hilabeteak eta, gero, irailetik abendura bitartekoak likidatzeko.
• 425.094 euro eguneko arreta zerbitzua egin ezin izateagatik (hori 2020ko azarora arteko zenbatespenari dagokio).
• 170.878 euro kalte-ordainengatik, 2/2020 FLDan ezarritakoarekin bat (martxotik ekainera, dena geldituko litzateke likidatuta)
Aurrekontuko zer partidaren kargura ordainduko da kostu hori?
• 920000930004809231005 COVID-19a Kontratuetako kalte-ordainak: 170.878 €
• 920005 93100 2600 231B10 COVID-19a Zaharrentzako zentroen kudeaketa: gainerakoa.
Zenbateko hori aurrekontuetan jada aurreikusita ez bazegoen, nondik aterako da dirua?
COVID partiden zati bat hornitzeko, aparteko gizarte funtsetik transferentzia egin da Estatuko Administrazioaren 2616231F.451.07 kredituan, eta gainerakoa honako partida hauen kargura hornitu da:
• 920005 93100 2600 231B05 Desgaitasuna duten pertsonentzako zentroen kudeaketa, eta 920005 93100 2600 231B06 Gaixotasun mentaleko zentroen kudeaketa.
• 950000 96000 4809 241304 COVID-19a Kontratuak eteteagatiko kalte-ordaina, Nafarroako Gobernuaren 2020ko apirilaren 1eko Erabakiaren bidez finantzatua. Erabaki horrek hiru foru lege proiektu hauek onesten ditu: COVID-19a dela-eta osasun publikoko arrazoiengatik aparteko eta presako neurriak hartzeak ekarritako beharretarako kreditu berezia ematen duen Foru Lege proiektua; arrazoi beragatik kreditu-gehigarria ematen duena; eta Nafarroako 2020rako Aurrekontu Orokorrei buruzko martxoaren 4ko 5/2020 Foru Legea aldatzen duen Foru Lege proiektua.
Zer irizpide erabiliko dira banaketa egiteko? Pandemian ezinbestean gutxitu beharreko tokiengatik jaso ez diren diru-sarrerak sartuko al dira hor?
Egoitzetako gastu hauek konputatu dira COVID-19aren ondorioz: desokupazioa (toki gutxiago egotea okupatuta), langile errefortzuak, langileen bajek entitateari sortzen dieten kostua, eta aparteko gastuak (NBEak, gel hidroalkoholikoak, desinfektatzaileak, garbiketa).
Konputatzen ahal diren gastuetatik, egoitza bakoitzarekin itundutako tokien portzentajearen arabera egin da banaketa, eta horietatik % 50 ordainduko da.
Noiz eginen da ordainketa?
Hurrengo egunetan. Izapidetze prozesu administratiboa bukatu eta berehala.
Hori guztia jakinarazten dizut Nafarroako Parlamentuko Erregelamenduaren 194. artikulua betez.

